जिम में उठाया 100 किलो वजन, गजब का डेडिकेशन दिखा
साउथ सिनेमा के दिग्गज एक्टर मोहनलाल एक ऐसे स्टार हैं जो अपनी फिटनेस के मामले में कभी समझौता नहीं करते। हाल ही में 63 साल के एक्टर ने अपना एक वर्कआउट वीडियो सोशल मीडिया पर शेयर किया है, जिसमें वह इंटेंस वर्कआउट करते हुए दिखाईLifted 100 kg weight in the gym, showed amazing dedication
साउथ सिनेमा के दिग्गज एक्टर मोहनलाल एक ऐसे स्टार हैं जो अपनी फिटनेस के मामले में कभी समझौता नहीं करते। हाल ही में 63 साल के एक्टर ने अपना एक वर्कआउट वीडियो सोशल मीडिया पर शेयर किया है, जिसमें वह इंटेंस वर्कआउट करते हुए दिखाई दे रहे हैं।
जिम में उठाया 100 किलो वजन
मोहनलाल के इस वीडियो में वह अपने जिम ट्रेनर के साथ एक्सरसाइज करते हुए दिखाई दे रहे हैं। इस दौरान उन्होंने ब्लू टीशर्ट के साथ ब्लैक शॉर्ट्स पहना हुआ है। उन्हें बड़ी ही आसानी से 100 किलो का वजन उठाते हुए देखा गया। वीडियो सामने आते ही फैंस मोहनलाल के डेडिकेशन की खूब प्रंशसा कर रहे हैं।
फैंस ने किए ऐसे कमेंट
वीडियो पर एक यूजर ने एक्टर की तारीफ करते हुए कमेंट में लिखा, 'साबित कर दिया कि इनके लिए उम्र सिर्फ एक नंबर है।' दूसरे ने लिखा, 'क्या यह आदमी सच में 63 साल का है? आप अद्भुत हैं।' तीसरे यूजर ने लिखा, 'कड़ी मेहनत शब्द सुनते ही कदम उठाने वाले हर किसी के लिए प्रेरणादायक है। कड़ी मेहनत करो और जीतो।'
मोहनलाल का वर्कफ्रंट
वर्कफ्रंट की बात करें तो मोहनलाल जल्द ही रजनीकांत की फिल्म ‘जेलर’ में कै​मियो रोल में नजर आएंगे। यह फिल्म 10 अगस्त को रिलीज हो रही है। इसके अलावा वह फिल्म वृषभ में भी नजर आएंगे। इस फिल्म के जरिए अनिल कपूर की भतीजी और संजय कपूर की बेटी शनाया कपूर बॉलीवुड डेब्यू करने जा रही हैं। यह फिल्म अगले साल रिलीज होगी।